Document ID: 31991R2181

ΚΑΝΟΝΙΣΜΟΣ ( ΕΟΚ ) αριθ . 2181/91 ΤΗΣ ΕΠΙΤΡΟΠΗΣ της 24ης Ιουλίου 1991 για τροποποίηση του κανονισμού ( ΕΟΚ ) αριθ . 2721/88 για τον καθορισμό των λεπτομερειών εφαρμογής εθελοντικών αποστάξεων που προβλέπονται στα άρθρα 38, 41 και 42 του κανονισμού ( ΕΟΚ ) αριθ . 822/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1734/91 ( 2 ), και ιδίως το άρθρο 38 παράγραφος 5, το άρθρο 41 παράγραφος 10 και το άρθρο 47 παράγραφος 3,
Εκτιμώντας :
ότι είναι σκόπιμο να διευκρινισθεί ότι ο τρόπος υπολογισμού της απόδοσης που ισχύει για τον καθορισμό των εκτάσεων που παρέχουν δικαίωμα σε εθελοντική απόσταξη είναι εκείνος που προβλέπεται στον κανονισμό ( ΕΟΚ ) αριθ . 441/88 της Επιτροπής της 17ης Φεβρουαρίου 1988 για τις λεπτομέρειες εφαρμογής για την υποχρεωτική απόσταξη που προβλέπεται στο αρθρο 39 του κανονισμού ( ΕΟΚ ) αριθ . 822/87 του Συμβουλίου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2070/91 ( 4 )-
ότι, σε ορισμένα κράτη μέλη, ο όγκος του οίνου που επιτρέπεται να αποσταχθεί όπως προβλέπεται στο άρθρο 38 του κανονισμού ( ΕΟΚ ) αριθ . 822/87, περιορίζεται επίσης σε εκατοστιαίο ποσοστό της συνολικής παραγωγής που επιτυγχάνεται από τον παραγωγό, και ότι το μέτρο αυτό δεν επιτρέπει την έγκριση των συμβάσεων στο σύνολό τους από τη στιγμή που κινείται η διαδικασία αυτής της απόσταξης - ότι, προκειμένου να διασφαλιστεί η ισότητα μεταχείρισης των παραγωγών των διαφόρων περιφερειών, είναι σκόπιμο να διευκρινιστεί ότι επιτρέπεται η έγκριση για τους όγκους που δεν έχουν ακόμα συγκομισθεί -
ότι ενδείκνυται να διευκρινισθεί ποιες είναι οι υποχρεώσεις που πρέπει να τηρούνται βάσει του κανονισμού ( ΕΟΚ ) αριθ . 3105/88 της Επιτροπής της 7ης Οκτωβρίου 1988 για τον καθορισμό των λεπτομερειών εφαρμογής των υποχρεωτικών αποστάξεων που αναφέρεται στα άρθρα 35 και 36 του κανονισμού ( ΕΟΚ ) αριθ . 822/87 ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 2425/90 ( 6 ), και του κανονισμού ( ΕΟΚ ) αριθ . 441/88, ώστε να μπορούν να απολαμβάνουν οι δικαιούχοι των μέτρων που προβλέπονται στον κανονισμό ( ΕΟΚ ) αριθ . 2721/88 της Επιτροπής ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 2355/89 ( 8 )-
ότι πρέπει να διευκρινισθούν, κατ' ενιαίο τρόπο για όλα τα μέτρα απόσταξης του αμπελοοινικού τομέα, οι συνέπειες της ενδεχόμενης υπέρβασης ορισμένων προθεσμιών -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Ο κανονισμός ( ΕΟΚ ) αριθ . 2721/87 τροποποιείται ως εξής :
1 . Στο άρθρο 2 παράγραφος 1 τρίτο εδάφιο προστίθεται τα ακόλουθο κείμενο :
"Η απόδοση ανά εκτάριο των χρησιμοποιηθέντων προϊόντων υπολογίζεται σύμφωνα με τον τρόπο που προβλέπεται στο άρθρο 7 του κανονισμού ( ΕΟΚ ) αριθ . 441/88 ."
2 . Στο άρθρο 2 παράγραφος 2, το δεύτερο εδάφιο αντικαθίσταται από το ακόλουθο κείμενο :
"Στην περίπτωση που αναφέρεται στο πρώτο εδάφιο, οι συνολικές ποσότητες που περιέχονται στη σύμβαση ή στη δήλωση δεν είναι δυνατόν να υπερβαίνουν εκείνες που προκύπτουν από την εφαρμογής των διατάξεων που αναφέρονται στην παράγραφο 1, στις ποσότητες επιτραπεζίου οίνου που λαμβάνονται από τον παραγωγό από την έναρξη της σχετικής περιόδου εμπορίας και εγγράφονται στα μητρώα που αναφέρονται στο άρθρο 14 του κανονισμού ( ΕΟΚ ) αριθ . 1153/75.
Ωστόσο, στα κράτη μέλη όπου η ποσότητα οίνων των οποίων ο παραγωγός μπορεί να αποστάξει βάσει του άρθρου 38 του κανονισμού ( ΕΟΚ ) αριθ . 822/87 περιορίζεται επίσης σε εκατοστιαίο ποσοστό της παραγωγής του, η αποδοχή των συμβάσεων ή των δηλώσεων παραδόσεων επιτρέπεται από την έναρξη αυτής της διαδικασίας απόσταξης .
Στην περίπτωση αυτή, ο οργανισμός παρέμβασης εγγράφει στη σύμβαση σαφή αναφορά προκειμένου να επιστήσει την προσοχή των συμβαλλομένων στους κανόνες που διέπουν την πληρωμή της ενίσχυσης ."
3 . Στο άρθρο 2, η παράγραφος 3 διαγράφεται .
4 . Στο άρθρο 5, το πρώτο εδάφιο αντικαθίσταται από το ακόλουθο κείμενο :
"Σύμφωνα με τις διατάξεις του άρθρου 47 παράγραφος 1 του κανονισμού ( ΕΟΚ ) αριθ . 822/87, οι παραγωγοί οι οποίοι, κατά τη διάρκεια της προηγουμένης περιόδου εμπορίας, υπόκειντο στις υποχρεώσεις που προβλέπονται στα άρθρα 35, 36 ή 39 του κανονισμού ( ΕΟΚ ) αριθ . 822/87, είναι δυνατόν να απολαύουν των μέτρων που προβλέπονται στον κανονισμό μόνο εφόσον προσκομίζουν την απόδειξη ότι έχουν ανταποκριθεί στις υποχρεώσεις τους όσον αφορά την παράδοση και την υπό έλεγχο απόσυρση στη διάρκεια των περιόδων αναφοράς που καθορίζονται αντιστοίχως στους κανονισμούς ( ΕΟΚ ) αριθ . 3105/88 και ( ΕΟΚ ) αριθ . 441/88 ."
5 . Στο άρθρο 9, το δεύτερο εδάφιο της παραγράφου 2 και η παράγραφος 3α διαγράφονται .
6 . Στο άρθρο 11 παράγραφος 6, το τρίτο και τέταρτο εδάφιο διαγράφονται .
7 . Παρεμβάλλεται το ακόλουθο άρθρο :
"Άρθρο 12α
Στην περίπτωση κατά την οποία ο αποσταγματοποιός δεν ανταποκρίνεται στις υποχρεώσεις του μέσα στις ταχθείσες προθεσμίες, η ενίσχυση μειώνεται ως εξής :
α ) όσον αφορά την πληρωμή της τιμής αγοράς στον παραγωγό που προβλέπεται στο άρθρο 8, η ενίσχυση μειώνεται κατά 1 % ανά ημέρα καθυστέρησης και για περίοδο ενός μηνός .
Μετά την παρέλευση του ενός μηνός δεν καταβάλλεται πλέον ενίσχυση -
β ) όσον αφορά :
- την κοινοποίηση της απόδειξης πληρωμής της τιμής αγοράς και της απόδειξης απόσταξης των οίνων, που προβλέπεται στο άρθρο 9 παράγραφοι 2 και 3 και στο άρθρο 11 παράγραφος 6,
- την υποβολή της αίτησης για ενίσχυση, που προβλέπεται στο άρθρο 11 παράγραφος 5,
η ενίσχυση μειώνεται κατά 0,5 % ανά ημέρα καθυστέρησης και για περίοδο δύο μηνών .
Μετά την παρέλευση των δύο μηνών δεν καταβάλλεται πλέον ενίσχυση -
γ) όσον αφορά :
- την κοινοποίηση της καταστάσεως των αποσταχθεισών ποσοτήτων, που προβλέπεται στο άρθρο 12 παράγραφος 2,
- την κοινοποίηση της καταστάσεως των ποσοτήτων που έχουν παραδοθεί για μεταποίηση σε αλκοολωμένο οίνο, που προβλέπεται στο άρθρο 11 παράγραφος 4,
η ενίσχυση μειώνεται κατά 0,1 % ανά ημέρα καθυστέρησης .
Αν έχει χορηγηθεί προκαταβολή, η αντίστοιχη εγγύηση αποδεσμεύεται αναλόγως του πραγματικά οφειλομένου ποσού της ενίσχυσης .
Εφόσον η ενίσχυση δεν οφείλεται, η εγγύηση καταπίπτει ."
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 24 Ιουλίου 1991 .

Labels: 17